Virallinen lehti nro L 201 , 04/08/1994 s. 0040 - 0041



EFTAN VALVONTAVIRANOMAISEN PÄÄTÖS N:o 69/94/COL, annettu 27 päivänä kesäkuuta 1994, valvontaohjelman hyväksymisestä ja tiettyjen Ruotsiin vietäviin kalalajeihin liittyvistä lisävakuuksista SVC-taudin (spring viremia of carp) osalta EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen ja erityisesti sen 17 artiklan ja pöytäkirjassa 1 olevan 4 kohdan d alakohdan, ottaa huomioon Euroopan talousalueesta tehdyn sopimuksen liitteessä I olevan I luvun 5 kohdassa tarkoitetun säädöksen eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille (neuvoston direktiivi N:o 91/67/ETY, jäljempänä "vesiviljelysäädös") ja erityisesti sen 12 artiklan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan c ja e alakohdan, sekä toteaa, että Ruotsi, kuten on todettu 15 päivänä joulukuuta 1993 ja 29 päivänä toukokuuta 1994 päivätyssä kirjeessä, on esittänyt SVC-taudin (spring viremia of carp) rannikko- ja mannervyöhykkeillä esiintymistä koskevan valvontaohjelman, ohjelma täyttää vesiviljelysäädöksen 12 artiklan 1 kohdassa tarkoitetut edellytykset, on aiheellista ehdottaa tiettyjä lisävakuuksia jo saavutetun kehityksen turvaamiseksi ja ohjelman menestyksellisen loppuunsaattamisen varmistamiseksi Ruotsissa, tässä päätöksessä määrättyjä lisävakuuksia ei saa pyytää niiltä EFTA-valtioilta tai niiden alueilta, joiden katsotaan olevan SVC-taudista vapaita, ja määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ON PÄÄTTÄNYT SEURAAVAA: 1 Hyväksytään Ruotsissa toteutettava SVC-tautia (spring viremia of carp) koskeva valvontaohjelma. 2 Vesiviljelysäädöksen liitteessä A lueteltujen SVC-taudille alttiisiin lajeihin kuuluvien kalalajien ja niiden munien, joita ei ole tarkoitettu ihmisravinnoksi, Ruotsiin tuontia koskevat seuraavat ehdot: 2.1 joko 2.1.1 SVC-taudista on ilmoitettava alkuperäalueella; 2.1.2 alkuperäalueen virallisten laitosten on välittömästi tutkittava särkikaloissa epäiltyä tartuntaa koskevat kertomukset; 2.1.3 alkuperäalueen tartunta-alueet on nimettävä tartunnan saaneiksi; 2.1.4 niitä ei saa tuoda alkuperäalueen virallisten laitosten tartunnansaaneiksi nimeämiltä alueilta; 2.2 tai 2.2.1 alkuperäalueen virallisten laitosten on täytynyt suorittaa vuositarkastus alkuperäalueella siihen aikaan vuodesta, jolloin SVC-tautia oletetaan esiintyvän, ja laboratoriokokeita on viruksen eristämiseksi täytynyt tehdä vähintään kahden vuoden ajan; 2.2.2 milloin alueet ovat jo saaneet tartunnan joko niille on täytynyt tehdä edellä kohdassa 2.2.1 tarkoitettuja kokeita vähintään kolmen vuoden ajan, minkä jälkeen SVC-taudille alttiit lajit, jotka on luokiteltu taudista vapaiksi, asetetaan valvonnanalaiseen kantaan sen todistamiseksi, ettei virusta esiinny, tai niiden kalakannat on täytynyt hävittää ja viljelylaitokset desinfioida; tällöin uuden kalakannan hankinnassa on käytettävä taudista vapaiksi luokiteltuja lajeja; 2.2.3 edellä 2.2.1 ja 2.2.2 kohdassa tarkoitetuille alueille tuotujen lajien on oltava peräisin taudista vapaaksi luokitellulta alueelta. 2.3 Lähetysten mukaan on liitettävä virallisen laitoksen merkinnöin täydennetty todistus alkuperäalueen tässä päätöksessä määrättyjen vaatimusten mukaisuudesta. 3 Ruotsin on vuosittain esitettävä kertomus sen ohjelmaa koskevasta valvonnastaan, erityisesti sen paikalla suoritetuista tarkastuksista, näytteenottomenetelmistä ja virologisten kokeiden tuloksista, mukaan lukien menettelykuvaus. Tämä kertomus on esitettävä EFTAn valvontaviranomaiselle seuraavan vuoden 1 päivään huhtikuuta mennessä. 4 Edellä 2 kohdassa määrätyt edellytykset eivät koske Ruotsiin EFTA-valtioista ja niiden alueilta tuotuja kaloja tai kalanmunia, joille on myönnetty vesiviljelysäädöksen 13 artiklan mukaisesti tässä päätöksessä määrättyjä lisävakuuksia vastaavat lisävakuudet. 5 Ruotsin on saatettava tämän päätöksen noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1994. 6 Tämä päätös tulee voimaan 1 päivänä heinäkuuta 1994. 7 Tämä päätös on osoitettu EFTA-valtioille. 8 Tämä päätös on todistusvoimainen englannin kielellä. Tehty Brysselissä 27 päivänä kesäkuuta 1994. EFTAn valvontaviranomaisen puolesta Pekka SÄILÄ Kollegion jäsen